Trapa

Una trapa ye un vano u apertura en o suelo d'una construcción u edificio que fa posible l'acceso enta un piso inferior y se zarra con una portichona con alguazas horizontals u mesmo con una tapadera que se mete entrascada en o forato y, pa ubrir-la, cal fer-la correr. A propia tapadera u puerta puede recibir o nombre de «trapa».

De trapas, se'n gosa fer en os suelos de madera (soleros u soleras) de construccions rusticas como as bordas u bella vez tamién pa fer l'acceso enta la falsa d'as casas an que no se i puede fer llegar una escalera d'obra. En as bordas que o patio ye una cuadra y en o solero i tienen o pallero, se sole fer trapas en lo alto de o pesebre u rastillera pa fer cayer a hierba namás con aventar-la.

Referencias

 Se veiga tamién 
 Trampa.
 Chuelo.
 Loseta.
 Solero.
 Gatera.

Categoría:Elementos arquitectonicos